1941 m. Lietuvos futbolo pirmenybės

1941 m. Lietuvos futbolo pirmenybės – 21-asis Lietuvos futbolo čempionatas, vykęs 1941 m. gegužę–lapkritį. Varžybos prasidėjo pavasarį vieningoje lygoje, kurioje žaidė 8 komandos, bet birželio 22 d. prasidėjo Vokietijos invazija į TSRS, per Lietuvą intensyviai ėjo frontas, keitėsi valdžia (sovietus pakeitė naciai), todėl pirmenybės buvo nutrauktos. Rudenį vyko pavieniai apygardų turnyrai, nesiekę respublikos lygmens.

 Komandos 

Žaidė 8 komandos – 4 iš Kauno, 3 iš Vilniaus ir 1 iš Šiaulių. Kadangi visą Lietuvos sporto sistemą perėmė sovietai, pirmenybėse žaidė visiškai naujos komandos, įkurtos sovietų valdžios iniciatyva. Šios komandos priklausė „Dinamo“ (2) ir „Spartako“ (3) sporto draugijoms, taip pat profsąjungų sporto organizacijai „Spartuolis“ (3).

 Komanda  Namų aikštė  Pastabos Kauno „Dinamo“ (N)  Kaunas  „Dinamo“ sporto draugijos komanda. Vilniaus „Dinamo“ (N)  Vilnius  „Dinamo“ sporto draugijos komanda. Kauno „Spartakas“ (N)  Kaunas  „Spartako“ sporto draugijos komanda. Šiaulių „Spartakas“ (N)  Šiauliai  „Spartako“ sporto draugijos komanda. Vilniaus „Spartakas“ (N)  Vilnius  „Spartako“ sporto draugijos komanda. Kauno „Spartuolis“ (N),  Kauno „Spartuolis II“ (N)  Kaunas  Profsąjungų sporto organizacijos komanda ir jos dubleriai. Vilniaus „Spartuolis“ (N)  Vilnius  Profsąjungų sporto organizacijos komanda.

 Rezultatai 

Prasidėjo gegužės 25 d. pagal sovietų sistemą, jos turėjo baigtis 1941 m. rudenį sužaidus du ratus. Birželio 22 d. vokiečiai užpuolė sovietus ankstų sekmadienio rytą – šią dieną turėjo įvykti ir dvejos Lietuvos pirmenybių rungtynės. Turnyras taip ir liko nebaigtas.

 Turnyrinė lentelė 

|}

 Snaiperiai 

Rezultatyviausiai žaidė Vladas Adomavičius (Kauno „Spartakas“), įmušęs 6 įvarčius.

 Ruduo 

Lietuvą valdant vokiečiams, spalį ir lapkritį surengtos Kauno pirmenybės (6 komandos), vyko turnyrai Šiaulių ir kitose apygardose. Kartu su lietuvių komandomis žaidė vokiečių karių komandos „Luftwaffe“, „Reichsbahn“, „Wehrmacht“. Pasitraukus sovietams, buvo atnaujinta tarpukario futbolo klubų veikla.

 Kauno apygarda 

6 komandos kovojo vienu ratu. Turnyrinė rikiuotė:
 1 vieta – Kauno LGSF
 2 vieta – Kauno „Tauras“
 3 vieta – Kauno „Perkūnas“
 likusios komandos:
 Kauno „Wehrmacht“ (vokiečių Vermachto komanda)
 Kauno LFLS
 Kauno „Kovas“

Čempionų LGSF sudėtis: Baltrimavičius, K. Brazauskas, Čepavičius, Deltuva, Galvičius, H. Ganusauskas, Jaškevičius, Koženiauskas, Maskaliūnas, Skalskis, Velička.Į laisvę. 1941-11-24.

 Šiaulių apygarda 

Pirmenybėse žaidė ne tik Šiaulių, bet ir provincijos komandos, taip pat vokiečių ekipos. Tarp komandų minimos Šiaulių „Gubernija“, Šiaulių „Partizanas“, Šiaulių „Geležinkeliečiai“, LGSF, vokiečių komandos Šiaulių „Luftwaffe“ (aviacija) ir Šiaulių „Reichsbahn“ (geležinkeliai),Į laisvę. 1941-10-22. Kuršėnų, Joniškio, Žagarės ir Radviliškio rinktinės, tačiau jų vietos nežinomos.

 Šaltiniai 

 Nuorodos 




 Lithuania - List of Final Tables (Rsssf.com)
 Lithuanian Final Tables 1922-2013 (Rsssf.com)
 Lithuania 1941–1943 (Claudionicoletti.eu)